
 ƭ aap Cangel


 O hiid oluu refna kaa jegaa ñaal ndaxar.



 A fadangaa, fop a ngeenoox teen ;




 Ñaal ndaxar


 Maat ne a waa ƭ saate faa ta ne’tuuna.



 Duleer we maat ne ndet a maadkin.




 Foore ke maadiid fo we naa yo’nuwaa teen.



 Cimb taxar mayu a cooxtel no saax le.





 Ministar fee a wentandit o njiriiñ ndaxar.



 Wiin we fop a sawar a mbox apaax.




 Rew we a nand tobin, a mbecaa ngimaa.



 Ministar fee joktoor fo kelfa saax le.





 Ta yaar da njimbik taxar cinj saate fee.


 Ye genar we nqaadna, yaal saax le a xooyit.




 Da ndod waa naa topatooxaa taxar ke.




 Moon kaa moof’u boo jegatee maa ta laqooxna.



 Ta wid a ko ƥ ale fop ta yung.




 O xoy ole Moon


 Bes ta bet a Ñiig ta fuuraa ndaxar.



 Ta and ee a layangaan, a waagaan o fad.




 Ta ret maa faapa Jogoy.



 Faapa Jogoy, a ko ƥ ale in a faga.




 Ñiig fo yoon um o we mbuuraa taxar ke.



 Too i njegkatee maa i laqooxna ɗ ana we.




 Layaa ndigil de, o feet um xooyit o xet.



 No feet olaa Moon a gadoox famb,




 a widaa a xoyaa o fog ƥaa ɓaan ke.



 Da ngar a njaa ɓ iid a faapa Jogoy.




 Kaam bug’u lay fa nuun no genand ole.



 I mbaree o yaq o genand ole.




 Laqwaa fo yoogwaa teen sutura in a refu.



 Ñiig donaaxoong o saytooxaa a ko ƥ ale.




 Mi refu ɓaak, ɓiy no ƥ aak.



 Um bug o lay a nuun xooxes.




 ɓaak fo ƥ aak


 Xa caa ƈ axe kaa mbugaam lool.



 Kaa moɗaxam boo ceres a yamaa.




 Rew we kaa mooñaxam boo um ref foofi,



 da yipaam na tooñ ta fel o ñaamel.




 A yoqangaa a qonq ake boo da ndeɓel,



 um rimatin xooxes ref ƥ aak.




 Mi ƥ aak refu ya’ ɓaak too xuuɗaa lool.



 A pa ƴ es kaa mba ƴ aa we njirna.




 Um faseel, modeel, fi’eel xa ƥ aak.



 Kaam xoo ƴ aneel pis njalu baa ɗeg ta yer.




 A nafes kaa sa ƈ eel a yipeel no njaw.



 a beeru ke unel a yipel no saa ƈ .




 Kuu layma na xooxes rek um xeefin.



 Too koy mayaam me waaguuma o ñoow.




 Mi refu soble, fogaa no caw ke fop.



 Naangaam o ɗegeel mbaa um sa ƈ el.



 Hoolwaam xooxes, kuu foogeerma felkee, ndigil batkeer.




 Nqasir no cawir ke


 Karoot ee oxuu refna xooxof ando.



 O njiriiñ onqe jeguuma no njaw kaa hup.




 Gimeerna, laamti ndol fee naa ñoowtaa karoot.




 Supome lay ee payes mayu kene kaa ngultan, a ñaaman boo um yoq o ƥ or.




 Um rokangee kam njaw felkee muk.



 Kaane fool a sipoox ee kuu fogeerma felee.




 Rew we kaa mbugaam no caw den lool.



 Ndaa um hupangaa, kaam sumaa, doxaa, raxaa o fud.




 Fasaa ƥ ee kaam saf, refiim o kend nuun.



 In naa mbogaa yipel kam a kaleera soo yaasel.




 Um rokatin no fa ƥ soo nomtel na kaleera




 Ndol kaa yiif um a ret na maalo li ƥ




 Moon fo maalo li ƥ ne


 Ta ñaa ƴ look no maag olaa a jikik li ƥ




 A ɓ eerik marse, a jik foneew fo cawir.



 A gatiid no mbind den, a jawaa.




 Ta moof no sar a jilaa maalo.



 O ƥ eenqe laxadaa xa pool, a sawar lool.




 Ndol a ret laqa mbind ne a waa ƭ ik fasaa ƥ.



 O ƥ eenqe ret a ɓogooxik na mbeel alaa.




 Moon a faafaa, njaw ne xeeñin.



 Ta ɗap, a yongin too o leng jaaɓee.




 Ta ɗeet njanoon fo ñamaak, ga’ee o kiin.



 Ta isid a kaleera laa a baɓ a ke ƥ alaa.




 Ndol a dakwiid, ga’ee kaleera, ta jaaxiɗ.



 A widaa boa so ƥ Moon a ɓiiraa o kaleera.

